title: 2009/792/CE,Euratom: Decizia Consiliului din 29 octombrie 2009 de numire a Secretarului General adjunct al Consiliului Uniunii Europene, pentru perioada cuprinsă între 1 noiembrie 2009 și 31 decembrie 2009

text:
               30.10.2009

               RO

               Jurnalul Oficial al Uniunii Europene

               L 283/56

      DECIZIA CONSILIULUI

   din 29 octombrie 2009
   de numire a Secretarului General adjunct al Consiliului Uniunii Europene, pentru perioada cuprinsă între 1 noiembrie 2009 și 31 decembrie 2009
   (2009/792/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 207 alineatul (2),
   având în vedere Tratatul de instituire a Comunității Europene a Energiei Atomice, în special articolul 121 alineatul (2),
   întrucât:

               (1)

               Mandatul dlui Pierre DE BOISSIEU, Secretar General adjunct al Consiliului Uniunii Europene, se va încheia la 31 octombrie 2009 (1).

               (2)

               Respectivul mandat ar trebui reînnoit până la 31 decembrie 2009 sau până la data intrării în vigoare a Tratatului de la Lisabona, în cazul în care aceasta survine prima.

               (3)

               Se reamintește faptul că articolul 6 din Protocolul privind dispozițiile tranzitorii, pe care Tratatul de la Lisabona îl va anexa la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, prevede că mandatul Secretarului General adjunct al Consiliului se încheie la data intrării în vigoare a Tratatului de la Lisabona,

         DECIDE:
   Articolul 1
   Dl Pierre DE BOISSIEU este numit prin prezenta decizie Secretar General adjunct al Consiliului Uniunii Europene pentru perioada cuprinsă între 1 noiembrie 2009 și 31 decembrie 2009 sau până la data intrării în vigoare a Tratatului de la Lisabona, în cazul în care aceasta survine prima.
   Articolul 2
   Prezenta decizie se notifică dlui Pierre DE BOISSIEU de către președintele Consiliului.
   Decizia se publică în Jurnalul Oficial al Uniunii Europene.

      Adoptată la Bruxelles, la 29 octombrie 2009.

            Pentru Consiliu

            Președintele

         C. BILDT

      (1)  JO L 277, 22.10.2009, p. 20.


title: Decizia Biroului Parlamentului European din 11 și 23 noiembrie 2009 , 14 decembrie 2009 , 19 aprilie 2010 și 5 iulie 2010 cu privire la modificarea normelor de aplicare a Statutului deputaților în Parlamentul European

text:
               6.7.2010

               RO

               Jurnalul Oficial al Uniunii Europene

               C 180/1

         DECIZIA BIROULUI PARLAMENTULUI EUROPEAN
   din 11 și 23 noiembrie 2009, 14 decembrie 2009, 19 aprilie 2010 și 5 iulie 2010
   cu privire la modificarea normelor de aplicare a Statutului deputaților în Parlamentul European
   2010/C 180/01
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 223 alineatul (2),
   având în vedere Statutul deputaților în Parlamentul European (1),
   având în vedere articolul 8 și articolul 23 alineatul (2) din Regulamentul de procedură al Parlamentului European,
   întrucât:

               (1)

               Implementarea normelor de aplicare a Statutului deputaților în Parlamentul European (2) („normele de aplicare”) a scos în evidență mai multe dificultăți de natură practică. Pentru ca deputații să fie în măsură să-și exercite atribuțiile în mod corespunzător, este necesar, prin urmare, să se modifice normele de aplicare.

               (2)

               Tuturor deputaților ar trebui să li se ramburseze cheltuielile medicale în integralitate în cazul unei boli grave, iar membrii de familie ai acestora ar trebui să beneficieze de aceeași asigurare medicală, indiferent de data de la care suferă de acea boală. Prin urmare, ar fi indicat ca dispozițiile modificate relevante referitoare la asigurarea medicală a deputaților să se aplice de la 14 iulie 2009.

               (3)

               În legislaturile precedente, deputații aveau dreptul să li se ramburseze anumite cheltuieli suplimentare de călătorie atunci când se deplasau spre sau dinspre unul dintre locurile de desfășurare a activității Parlamentului în cursul unei săptămâni în care nu aveau loc activități parlamentare. Ținând seama de faptul că deputații pot fi nevoiți, câteodată, să fie prezenți la sediul Parlamentului în cursul unor astfel de săptămâni, astfel cum s-a întâmplat în perioada premergătoare audierilor pentru comisarii-desemnați, ar fi oportună continuarea acestei practici după 1 ianuarie 2010.

               (4)

               Mai multe dispoziții privind deplasările se referă la cuantumul anual din care deputații pot solicita rambursarea cheltuielilor. Având în vedere că ar fi nepotrivit ca solicitările deputaților să fie tratate în mod diferit ținând seama doar de data deplasării, modificările aduse acestor dispoziții și adoptate de Birou în cursul anului 2010 ar trebui să se aplice de la 1 ianuarie 2010. Acest lucru ar trebui să se aplice, de asemenea, dreptului limitat în ce privește primirea unei indemnizații zilnice pentru deputații care sunt prezenți la sediul Parlamentului în timpul unei săptămâni consacrate activităților parlamentare externe.

               (5)

               Cuantumul mărit al indemnizației de asistență parlamentară ține seama atât de ajustarea, începând cu 1 iulie 2009, a salariilor funcționarilor și ale celorlalți agenți ai Uniunii Europene, stabilită prin Regulamentul (UE, Euratom) nr. 1296/2009 (3), cât și de suplimentarea adoptată în bugetul rectificativ nr. 1/2010 al Uniunii Europene pentru exercițiul financiar 2010. Ținând seama de faptul că suplimentarea inclusă în bugetul rectificativ ar trebui să intre în vigoare imediat, noul cuantum al indemnizației de asistență parlamentară ar trebui să se aplice de la 1 mai 2010.

               (6)

               În cadrul reuniunii sale din 11 noiembrie 2009, Biroul a hotărât să permită deputaților reportul unei părți a indemnizației de asistență parlamentară, până la cuantumul lunar al acesteia, pentru a facilita administrarea de către deputați a sumelor disponibile. Ar fi potrivit ca această modificare să se aplice de la 14 iulie 2009.

               (7)

               Una din principalele dificultăți cu care se confruntă deputații a constituit-o povara administrativă creată de anumite dispoziții din normele de aplicare, în special în ceea ce privește documentele care trebuie prezentate în legătură cu anumite tipuri de contracte încheiate cu colaboratorii deputaților. În scopul diminuării imediate a acestei poveri, modificările respective ar trebui să se aplice începând cu 14 iulie 2009. În cadrul reuniunii sale din 23 noiembrie 2009, Biroul a hotărât să permită ca plățile efectuate în avans de Parlamentul European în legătură cu un contract de muncă să fie utilizate pentru acoperirea cheltuielilor efectuate de asistenții locali pentru deplasări scurte, până la un plafon lunar de 100 EUR. Ținând seama de faptul că modificarea s-a făcut cu scopul de a reduce povara administrativă cu care se confruntă deputații, aceasta ar trebui să se aplice de la 1 ianuarie 2010.

               (8)

               Ca regulă generală, deputații nu pot solicita rambursări în vederea finanțării de contracte de muncă sau de servicii prestate de anumiți membri de familie. Cu toate acestea, membrii de familie care, la data de 1 iulie 2008, erau angajați în calitatea de asistent al deputatului și ale căror contracte fuseseră înregistrate la departamentul competent înaintea acelei date, și-ar putea continua activitatea respectivă pentru încă un mandat legislativ. În realitate, cerința privind înregistrarea a avut ca scop excluderea multor contracte de muncă de lungă durată. Prin urmare, aceasta ar trebui eliminată, în vederea tratării în același mod a tuturor contractelor de muncă, în vigoare la 1 iulie 2008, care prevedeau obligația de a plăti contribuții la asigurările sociale. Ținând seama de faptul că modificarea pertinentă se referă la relațiile de angajare care datau dinainte de intrarea în vigoare a normelor de aplicare, aceasta ar trebui să se aplice de la 14 iulie 2009,

         A ADOPTAT PREZENTA DECIZIE:
   Articolul 1
   Normele de aplicare se modifică după cum urmează:

               1.

               Articolul 3 se modifică după cum urmează:

                           (a)

                           alineatele (1) și (2) se înlocuiesc cu următorul text:
                           „(1)   În temeiul articolului 18 din statut și în aplicarea, mutatis mutandis, a normelor stabilite de comun acord de instituțiile Comunităților (4) și a dispozițiilor generale de punere în aplicare ale acestora (5), au dreptul la rambursarea a două treimi din cheltuielile efectuate în caz de boală, în timpul sarcinii sau la nașterea unui copil următoarele persoane:

                                       (a)

                                       deputații și foștii deputați care beneficiază de indemnizația tranzitorie prevăzută la articolul 13 din statut și de pensie în temeiul articolelor 14 și 15 din statut, în ceea ce privește cheltuielile proprii, precum și cele efectuate de soții sau partenerii stabili necăsătoriți, astfel cum sunt definiți la articolul 58 alineatul (2) și de copiii aflați în întreținere, astfel cum sunt definiți la articolul 58 alineatul (3), până la vârsta de 21 de ani sau cel mult până la vârsta de 25 de ani, dacă se află încă în pregătire școlară sau profesională, cu condiția ca soții, partenerii stabili necăsătoriți și copiii aflați în întreținere să nu beneficieze de prestații de aceeași natură și de același nivel de care beneficiază deputații sau foștii deputați în temeiul oricăror alte dispoziții legale sau regulamentare;

                                       (b)

                                       persoanele care au dreptul la pensie de urmaș în conformitate cu articolul 17 din statut.

                                 Persoanele menționate la literele (a) și (b) își pot alege în mod liber medicul, spitalul sau clinica, astfel cum se prevede la articolul 19 alineatul (1) din normele citate mai sus.
                           (2)   Rambursările prevăzute la alineatul (1) se efectuează din bugetul Parlamentului. Se aplică articolul 72 alineatele (3) și (4) din Regulamentul (CEE, Euratom, CECO) nr. 259/68 al Consiliului din 29 februarie 1968 privind Statutul funcționarilor Comunităților Europene și regimul aplicabil celorlalți agenți ai Comunităților Europene (6) și articolul 20 alineatul (6) din normele citate mai sus.

                           (b)

                           se adaugă următoarele alineate:
                           „(4)   Deputații sau foștii deputați care beneficiază de indemnizația tranzitorie prevăzută la articolul 13 din statut sau de pensie în temeiul articolelor 14 și 15 din statut pot renunța la dreptul la rambursarea cheltuielilor medicale prevăzută la alineatul (1). În acest caz, aceștia au dreptul la rambursarea a două treimi din contribuția datorată pentru asigurarea de sănătate, cu condiția ca suma totală rambursată să nu depășească lunar 400 EUR.
                           (5)   Deputatul sau fostul deputat care, în temeiul alineatului (4), renunță la dreptul la rambursarea cheltuielilor medicale, poate reveni ulterior asupra deciziei sale.
                           (6)   Suma menționată la alineatul (4) poate fi adaptată anual de către Birou în limita ratei anuale de creștere a sumei medii rambursate fiecărui beneficiar de către Regimul comun de asigurări de sănătate al funcționarilor Comunităților Europene.
                           (7)   Prezentul articol se aplică, de asemenea, foștilor deputați care primesc indemnizația tranzitorie menționată la articolul 45 în perioada care începe în prima zi care urmează încheierii funcțiilor acestora și până la data de la care au dreptul la indemnizația tranzitorie.
                           (8)   Prezentul articol se aplică, de asemenea, foștilor deputați care primesc pensia pentru limită de vârstă menționată la articolul 49 în perioada care începe în prima zi care urmează încheierii funcțiilor acestora și până la data de la care au dreptul la pensie, cu condiția ca condițiile stabilite la articolul 49 alineatul (1) să fi fost îndeplinite înainte de încheierea funcțiilor acestora.”

               2.

               La articolul 10, se introduce următorul alineat:
               „(2a)   Sunt considerate, de asemenea, cheltuieli de deplasare ordinare: cheltuielile de deplasare efectuate de președinții de comisii sau subcomisii pentru a participa la reuniunile Consiliului.”

               3.

               La articolul 13, alineatele (2) și (3) se înlocuiesc cu următorul text:
               „(2)   Prin derogare de la alineatul (1), în caz de deplasare cu autoturismul, deputații prezintă o declarație în care este indicat numărul plăcii de înmatriculare a autoturismului folosit pentru deplasare, precum și cheltuielile realizate, precum și, pentru deplasările cu autoturismul în statul membru unde au fost aleși, distanța parcursă și localitățile de plecare și sosire sau, pentru orice alte deplasări cu autoturismul, numărul de kilometri înregistrat la bord la plecare și la sosire. În cazul unei deplasării de peste 800 km, declarația respectivă este însoțită de documentele justificative care permit să se stabilească data deplasării (de exemplu, chitanța de cumpărare a combustibilului, eliberată în cursul unei tranzacții care a avut loc în localitatea de plecare sau în timpul deplasării, chitanța de plată a taxei de autostradă sau contractul ori factura de închiriere a autoturismului etc.).
               În cazul deplasărilor între Bruxelles și Strasbourg, trebuie întotdeauna prezentate documentele justificative care permit verificarea datei deplasării.
               (3)   Abonamentele nominative sau permisele care dau dreptul la un tarif redus pentru efectuarea deplasărilor pot fi rambursate sub forma unei plăți efectuate în avans. Aceasta se decontează la sfârșitul perioadei de valabilitate a abonamentului sau permisului.”

               4.

               Articolul 14 se modifică după cum urmează:

                           (a)

                           literele (a) și (b) se înlocuiesc cu următorul text:

                                       „(a)

                                       în cazurile prevăzute la articolul 10 alineatul (1) litera (b): invitația sau programul evenimentului la care deputații au asistat sau alte documente care dovedesc faptul că respectiva deplasare a fost efectuată exclusiv în cadrul exercitării mandatului deputaților sau, în cazul prevăzut la articolul 22 alineatul (2a), declarația deputatului conform căreia deplasarea a fost efectuată în cadrul exercitării mandatului său;

                                       (b)

                                       în cazurile prevăzute la articolul 10 alineatul (1) litera (c): declarația deputatului în care se precizează că respectiva deplasare a fost efectuată în cadrul exercitării mandatului său”.

                           (b)

                           Se adaugă următoarea literă:

                                       „(d)

                                       în cazurile prevăzute la articolul 10 alineatul (2a): invitația din partea Consiliului”.

               5.

               Articolul 15 se înlocuiește cu următorul text:
               „Articolul 15
               Cheltuieli care se rambursează:
               Cheltuielile de călătorie se rambursează pe baza cheltuielilor reale efectuate:

                           (a)

                           în caz de deplasare cu avionul: în limita tarifului la clasa afaceri;

                           (b)

                           în caz de deplasare cu trenul sau vaporul: în limita tarifului la clasa I-a;

                           (c)

                           în caz de deplasare cu autoturismul: 0,49 EUR/km, plus costul tuturor traversărilor cu feribotul sau cu un mijloc de transport similar.”

               6.

               La articolul 17, alineatele (4)-(7) se înlocuiesc cu următorul text:
               „(4)   Atunci când un deputat își preia funcția sau își schimbă locul de reședință, este informat cu privire la aeroportul sau gara și ruta cea mai directă, adică cea mai scurtă, care va fi utilizată în aplicarea prezentelor norme de aplicare.
               (5)   În orice moment, deputații pot propune, în scris, serviciului competent, indicând motivele pentru aceasta, o altă rută care reprezintă în mod substanțial un câștig de timp sau confort, în acest caz costul deplasării neputând crește cu mai mult de 20 %. Dacă itinerarul este confirmat, acesta înlocuiește ruta cea mai scurtă stabilită în conformitate cu alineatul (3).
               Dacă ruta nu este acceptată sau dacă ruta propusă de deputat are ca rezultat creșterea costului călătoriei cu mai mult de 20 %, se transmite chestiunea Secretarului General, care se poate consulta cu chestorii înainte de luarea unei decizii.
               (6)   În cazul întreruperii deplasării, cheltuielile de deplasare se rambursează începând cu ultima localitate de plecare. Orice întrerupere de mai mult de o noapte, excluzând sâmbetele, duminicile și sărbătorile legale, survenită pe ruta de deplasare a deputatului către sau de la unul din locurile de desfășurare a activității Parlamentului sau locul desfășurării unei reuniuni oficiale, constituie o întrerupere a călătoriei.
               (7)   Dacă punctul de plecare sau de sosire nu corespunde locului de rezidență sau capitalei statului membru în care deputații au fost aleși, cheltuielile de deplasare se rambursează în limita cheltuielilor pe care deputații le-ar fi efectuat dacă ar fi făcut deplasarea către sau de la locul de rezidență pe ruta cea mai directă, adică cea mai scurtă.
               (8)   În cazul deplasării efectuate între două locuri de desfășurare a activității și/sau de reuniune, se aplică, mutatis mutandis, alineatele (3) și (7).
               (9)   Rutele și tarifele utilizate în sensul prezentelor norme de aplicare se actualizează semestrial, în lunile mai și noiembrie.”

               7.

               Articolul 19 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Deputații au dreptul, pentru deplasările de pe teritoriul Uniunii Europene, la o indemnizație de distanță și durată destinată să acopere toate cheltuielile legate de deplasarea respectivă. Acest drept este acordat, în sensul articolului 18 alineatul (1), numai pentru deplasarea principală.”;

                           (b)

                           alineatul (2) se elimină;

                           (c)

                           alineatele (3)-(5) se înlocuiesc cu următorul text:
                           „(3)   Nu se acordă indemnizații de distanță și de durată pentru deplasarea prevăzută la articolul 10 alineatul (1) literele (b) și (c) sau în cazurile menționate la articolul 18 alineatul (4). Întreruperea deplasării menționată la articolul 17 alineatul (6), sau de orice alt tip, nu constituie un drept suplimentar la o indemnizație de distanță și durată.
                           (4)   Indemnizațiile de distanță și de durată:

                                       (a)

                                       pentru deplasări între locurile de desfășurare a activității Parlamentului se stabilesc la începutul mandatului deputatului, pentru întreaga durată a acestuia și se revizuiesc numai în cazul unei schimbări de adresă, indiferent de orice modificări ale rutei aleasă de fapt;

                                       (b)

                                       pentru deplasări către alte locuri de reuniune astfel cum sunt definite la articolul 10 alineatul (1) litera (a), alineatele (2) și (2a) se stabilesc în mod individual pentru fiecare deplasare.

                                 (5)   În cazul în care cheltuielile de deplasare efectuate de deputați depășesc cuantumul indemnizației de distanță, aceștia pot solicita rambursarea diferenței, cu condiția prezentării documentelor justificative.”

               8.

               La articolul 20, alineatul (2) se înlocuiește cu următorul text:
               „(2)   Sumele se calculează pe baza celei mai scurte rute dus sau întors între centrul localității de reședință a deputatului și infrastructura de sosire a locului reuniunii.
               În cazul în care baza de calcul pentru o deplasare cu trenul nu este cunoscută sau este dificil de stabilit, se utilizează baza de calcul pentru o deplasare cu autoturismul.”;

               9.

               La articolul 21 alineatul (1), litera (d) se înlocuiește cu următorul text:

                           „(d)

                           pentru o deplasare cu o durată totală de peste șase ore, care implică inevitabil o cazare de o noapte: suma echivalentă cu indemnizația completă prevăzută la articolul 24, pe baza prezentării documentelor justificative”.

               10.

               Articolul 22 se modifică după cum urmează:

                           (a)

                           alineatul (2) se înlocuiește cu următorul text:
                           „(2)   În acest cadru, deputații au, de asemenea, dreptul să solicite, pe baza prezentării facturii în original, rambursarea cheltuielilor de taximetru, de închiriere a unui autoturism, de cazare la hotel și a oricăror alte cheltuieli suplimentare realizate în timpul exercitării activităților oficiale. Acest drept cuprinde, de asemenea, ziua anterioară începerii activităților oficiale și ziua ulterioară sfârșitului acestora.”;

                           (b)

                           se introduc următoarele alineate:
                           „(2a)   În cazul în care un deputat se deplasează la unul dintre locurile de desfășurare a activităților Parlamentului într-o săptămână în care nu se desfășoară activități oficiale ale Parlamentului European, rambursarea cheltuielilor auxiliare deplasărilor se efectuează în limita cheltuielilor de deplasare, inclusiv a cheltuielilor de taximetru pentru traseul dus-întors efectuat între aeroport sau gară și oraș, precum și a cheltuielilor de cazare la hotel.
                           (2b)   Solicitările de rambursare a deplasărilor efectuate pentru a participa la o activitate la invitația unui deputat sau a unui grup politic din Parlamentul European sunt însoțite, de asemenea, de documente justificative, care dovedesc că deplasarea a fost efectuată în mod exclusiv în cadrul exercitării mandatului de deputat.
                           (2c)   Deputații pot combina o deplasare obișnuită cu o deplasare suplimentară.
                           În cazul în care toate deplasările combinate au loc în interiorul Uniunii Europene, partea din deplasare care începe sau se termină într-un loc de desfășurare a activității Parlamentului European sau într-un loc de reuniuni oficiale ale acestuia se rambursează în conformitate cu articolul 10 alineatul (1) litera (a).
                           În cazul în care o parte din deplasarea combinată are loc în afara Uniunii Europene, costurile suplimentare care rezultă din faptul că deputatul, datorită deplasării suplimentare, nu s-a deplasat pe ruta cea mai directă, se scad din indemnizația sa pentru cheltuieli de deplasare suplimentare, în conformitate cu dispozițiile alineatului (1).”

               11.

               La articolul 23, actualul paragraf se numerotează ca alineatul (1) și se adaugă următoarele alineate:
               „(2)   Cheltuielile de deplasare efectuate într-o zonă urbană în cazul utilizării transportului în comun (inclusiv taximetrele) se rambursează pe baza documentelor justificative obișnuite pentru mijloacele de transport utilizate. Suma rambursată se împarte la suma per km datorată pentru deplasările cu autoturismul, iar rezultatul obținut se scade din numărul de kilometri menționat la alineatul (1) litera (b).
               (3)   În cazul în care un deputat al cărui loc de reședință, astfel cum este definit la articolul 17 alineatul (2), se află într-un alt stat membru decât acela în care a fost ales, se deplasează între acel loc de reședință și statul membru în care a fost ales în cadrul exercitării mandatului său, deplasările efectuate se consideră ca fiind deplasări în cadrul statului membru în care a fost ales, în sensul alineatului (1) literele (a) și (b).”

               12.

               La articolul 24 alineatul (1), se introduce următorul paragraf:
               „În timpul săptămânilor rezervate pentru activități parlamentare externe, deputații au dreptul la o diurnă pentru cel mult trei zile, cu excepția cazului în care diurna se plătește conform literelor (a) și (b) și cu excepția circumstanțelor specifice prevăzute în decizia Biroului din 19 octombrie 2009.”

               13.

               Articolul 33 se modifică după cum urmează:

                           (a)

                           alineatul (4) se înlocuiește cu următorul text:
                           „(4)   Cuantumul maxim al costurilor lunare legate de colaboratorii menționați la articolul 34 este de 17 864 EUR. Începând cu 1 mai 2010, acest cuantum este de 19 364 EUR.”;

                           (b)

                           se adaugă următorul alineat:
                           „(6)   Soldul neutilizat din indemnizația lunară prevăzută la alineatul (4) acumulat la sfârșitul exercițiului financiar se reportează pentru exercițiul financiar următor, până la cuantumul indemnizației lunare prevăzute la alineatul respectiv.”

               14.

               La articolul 36, alineatul (6) se înlocuiește cu următorul text:
               „(6)   Dacă împrejurările o cer, Parlamentul poate efectua, la cererea unui deputat și în cadrul unui contract de muncă, plăți în avans din plățile prevăzute la alineatele (4) și (5).
               Plățile în avans pot fi, de asemenea, utilizate pentru a acoperi cheltuielile efectuate de asistenții locali în cadrul deplasărilor de scurtă durată. În acest caz, plățile în avans se efectuează pe bază forfetară, până la plafonul maxim lunar de 100 EUR pentru fiecare asistent. În cazul în care cheltuielile efectuate depășesc acest plafon, terțul plătitor trebuie să prezinte trimestrial documentele justificative privind cheltuielile realizate. În cazuri excepționale, documentele justificative pot fi înlocuite cu o declarație.
               Decontarea acestor plăți în avans rămâne responsabilitatea deplină a terțului plătitor și se efectuează în conformitate cu prezentele norme și cu dreptul intern aplicabil.”

               15.

               Articolul 41 se modifică după cum urmează:

                           (a)

                           alineatele (1) și (2) se înlocuiesc cu următorul text:
                           „(1)   În cazul unui contract de prestări de servicii prevăzut la articolul 34 alineatul (1) litera (b), sau la articolul 34 alineatul (5), odată cu cererea de rambursare, deputatul sau terțul plătitor, în numele deputatului, transmite serviciului competent:

                                       (a)

                                       copia contractului de prestări de servicii încheiat între deputat și prestatorul de servicii, în care se definește în mod clar natura serviciilor furnizate;

                                       (b)

                                       o copie a contractului încheiat între deputat și terțul plătitor ales.

                                 (2)   Costul serviciilor prestate se rambursează la prezentarea, de către deputat, departamentului competent, a facturii sau a notei de onorarii prezentând detaliat serviciile efectiv prestate de prestatorul de servicii.
                           Prestatorul de servicii declară că facturile sau notele de onorarii prezentate sunt în conformitate cu legislația națională aplicabilă în materie de TVA, în special în ceea ce privește serviciile prestate în mod regulat. În cazurile în care serviciile sunt scutite de TVA, prestatorul de servicii indică temeiul juridic al scutirii și atestă îndeplinirea tuturor obligațiilor care decurg din dreptul intern aplicabil.
                           Cuantumul maxim al rambursărilor pentru serviciile prestate nu poate depăși 25 % din suma prevăzută la articolul 33 alineatul (4). Aceasta poate fi utilizată pe o bază cumulată și anuală.”;

                           (b)

                           alineatele (3) și (4) se elimină.

               16.

               Articolul 42 se înlocuiește cu următorul text:
               „Articolul 42
               Cheltuieli extraordinare
               În cazul în care asistentul local angajat cu contract de muncă este absent pentru o perioadă mai mare de trei luni, fie întrucât se află în concediu de maternitate fie ca urmare a unei boli grave, partea din cheltuielile pe care le implică înlocuirea sa care nu sunt acoperite de prestațiile acordate angajatului în cadrul regimului național de securitate socială aplicabil, poate fi rambursată în plus față de suma menționată la articolul 33 alineatul (4), începând cu a treia lună în care acesta este absent. Cererea de rambursare a cheltuielilor aferente se contrasemnează de deputat și se depune la serviciul competent de către terțul plătitor.”

               17.

               Articolul 44 se modifică după cum urmează:

                           (a)

                           titlul se înlocuiește cu următorul text:
                           „Accesul la serviciile interne și dotarea cu bunuri materiale”;

                           (b)

                           alineatul (1) se înlocuiește cu următorul text:
                           „(1)   Biroul adoptă normele referitoare la accesul deputaților la serviciile interne ale Parlamentului și dotarea acestora cu bunuri materiale, în special în ce privește:

                                       —

                                       utilizarea autoturismelor de serviciu;

                                       —

                                       mobilierul destinat birourilor deputaților;

                                       —

                                       punerea la dispoziția deputaților a echipamentului informatic și de telecomunicații;

                                       —

                                       furnizarea produselor de papetărie;

                                       —

                                       utilizarea de către deputați si de grupurile politice a spațiului de birouri pus la dispoziția acestora în cadrul Birourilor de informare ale Parlamentului;

                                       —

                                       procesarea patrimoniului arhivistic al deputaților, acordat cu titlul de donație sau moștenire legală unui institut, unei asociații sau unei fundații;

                                       —

                                       modalitatea prin care deputații al căror mandat s-a încheiat în cursul unei legislaturi își pot transporta bunurile personale din birourile de la Bruxelles și Strasbourg în țara de origine;

                                       —

                                       utilizarea bicicletelor de serviciu;

                                       —

                                       cursurile de limbă și de utilizare a calculatoarelor destinate deputaților;

                                       —

                                       utilizarea serviciilor oferite de cabinetul medical.”

               18.

               Articolul 78 se modifică după cum urmează:

                           (a)

                           alineatul (1) se elimină;

                           (b)

                           alineatul (3) se înlocuiește cu următorul text:
                           „(3)   Prin derogare de la articolul 43 litera (d), contractele încheiate direct sau indirect cu membrii familiei deputaților înainte de 1 iulie 2008 își păstrează valabilitatea pe o perioadă tranzitorie corespunzătoare mandatului parlamentar după intrarea în vigoare a statutului, cu condiția îndeplinirii tuturor obligațiilor relevante legate de impozitare și asigurările sociale.
                           Deputații sunt obligați să furnizeze detalii, în cadrul declarației de interese financiare, cu privire la orice astfel de contracte încheiate în mod direct sau indirect.”

         Articolul 2
   (1)   Prezenta decizie intră în vigoare în ziua care urmează publicării sale în Jurnalul Oficial al Uniunii Europene.
   (2)   Prezenta decizie se aplică din aceeași zi, cu excepția următoarelor dispoziții:

               (a)

               articolul 1 punctul 1 litera (a), punctul 13, punctul 15 litera (a) și punctul 18 litera (b), care se aplică începând cu 14 iulie 2009;

               (b)

               articolul 1 punctul 4 litera (a) (în măsura în care se referă la articolul 14 litera (a) din normele de aplicare), punctul 10 literele (a) și (b) [în măsura în care se referă la articolul 22 alineatele (2a) și (2c) din normele de aplicare], punctul 11 [în măsura în care se referă la articolul 23 alineatul (2) din normele de aplicare], punctul 12, punctul 14 și punctul 16, care se aplică începând de la 1 ianuarie 2010.

      (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

      (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).

      (3)  Regulamentul (UE, Euratom) nr. 1296/2009 al Consiliului din 23 decembrie 2009 de ajustare, începând cu 1 iulie 2009, a remunerațiilor și pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (JO L 348, 29.12.2009, p. 10).

      (4)  Reglementarea comună privind asigurarea împotriva riscurilor de boală a funcționarilor Comunităților Europene, adoptată de toate instituțiile (acord comun constatat de Președintele Curții de Justiție a Comunităților Europene la 24 noiembrie 2005), prevăzută la articolul 72 din Regulamentul (CEE, Euratom, CECO) nr. 259/68 al Consiliului din 29 februarie 1968 privind Statutul funcționarilor și Regimul aplicabil celorlalți agenți ai Comunităților Europene și privind introducerea unor măsuri speciale aplicabile temporar funcționarilor Comisiei (JO L 56, 4.3.1968, p. 1).

      (5)  Decizia Comisiei din 2 iulie 2007 de stabilire a dispozițiilor generale de punere în aplicare privind rambursarea cheltuielilor medicale.

      (6)  JO L 56, 4.3.1968, p. 1.”;


title: Decizia Comitetului Politic și de Securitate EUJUST LEX/1/2009 din 3 iulie 2009 de numire a șefului misiunii pentru misiunea integrată a Uniunii Europene de sprijinire a statului de drept în Irak, EUJUST LEX

text:
               4.8.2009

               RO

               Jurnalul Oficial al Uniunii Europene

               L 202/82

      DECIZIA COMITETULUI POLITIC ȘI DE SECURITATE EUJUST LEX/1/2009
   din 3 iulie 2009
   de numire a șefului misiunii pentru misiunea integrată a Uniunii Europene de sprijinire a statului de drept în Irak, EUJUST LEX
   (2009/596/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 alineatul (3),
   având în vedere Acțiunea comună 2009/475/PESC a Consiliului din 11 iunie 2009 privind misiunea integrată a Uniunii Europene de sprijinire a statului de drept în Irak, EUJUST LEX (1), în special articolul 9 alineatul (2),
   întrucât:

               (1)

               La 11 iunie 2009, Consiliul a adoptat Acțiunea comună 2009/475/PESC privind misiunea integrată a Uniunii Europene de sprijinire a statului de drept în Irak, EUJUST LEX. Respectiva acțiune comună expiră la 30 iunie 2010.

               (2)

               Articolului 9 alineatul (2) din Acțiunea comună 2009/475/PESC autorizează Comitetul Politic și de Securitate să adopte decizii privind numirea șefului misiunii.

               (3)

               Domnul Stephen WHITE ar trebui să fie numit în funcția de șef al misiunii EUJUST LEX până la 31 decembrie 2009,

         DECIDE:
   Articolul 1
   Domnul Stephen WHITE este numit prin prezenta decizie în calitate de șef al misiunii integrate a Uniunii Europene de sprijinire a statului de drept în Irak, EUJUST LEX, începând cu data de 1 iulie 2009.
   Articolul 2
   Prezenta decizie produce efecte de la data adoptării.
   Se aplică până la 31 decembrie 2009.

      Adoptată la Bruxelles, 3 iulie 2009.

            Pentru Comitetul Politic și de Securitate

            Președintele

         O. SKOOG

      (1)  JO L 156, 19.6.2009, p. 57.


title: Decizia Biroului Parlamentului European din 23 martie și 14 noiembrie 2011 de modificare a normelor de aplicare a Statutului deputaților în Parlamentul European

text:
               16.11.2011

               RO

               Jurnalul Oficial al Uniunii Europene

               C 335/12

         DECIZIA BIROULUI PARLAMENTULUI EUROPEAN
   din 23 martie și 14 noiembrie 2011
   de modificare a normelor de aplicare a Statutului deputaților în Parlamentul European
   2011/C 335/07
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 223 alineatul (2),
   având în vedere Statutul deputaților în Parlamentul European (1),
   având în vedere articolele 8 și 23 din Regulamentul de procedură al Parlamentului European,
   întrucât:

               (1)

               În cazul în care deputații se deplasează cu taxiul la locurile de desfășurare a activităților Parlamentului în săptămânile în care nu se desfășoară activități oficiale ale Parlamentului European, rambursarea cheltuielilor ar trebui să se facă în același mod ca și în cazul deplasărilor cu taxiul pe durata săptămânilor de lucru obișnuite.

               (2)

               În situațiile în care deputații călătoresc în afara teritoriului Uniunii Europene pentru a desfășura activități oficiale, ei sunt adesea nevoiți să acopere cheltuielile aferente eliberării vizelor și cheltuielile conexe. Având în vedere că respectivele cheltuieli sunt ocazionate de desfășurarea unor activități oficiale, deputații ar trebui să beneficieze de rambursarea lor, cu condiția să transmită documentele justificative necesare. Modificarea în acest sens a normelor aplicabile ar trebui să se aplice începând cu 1 ianuarie 2012, astfel încât să se garanteze că toate călătoriile efectuate pe parcursul unui an beneficiază de același tratament.

               (3)

               În anumite circumstanțe care pot apărea pe durata călătoriilor oficiale, deputații au dreptul la rambursarea cheltuielilor de repatriere. Ținând seama de faptul că repatrierea poate genera, de asemenea, cheltuieli conexe, ar fi recomandabil să se prevadă și rambursarea cheltuielilor respective. În vederea îndeplinirii acestei obligații, Parlamentul ar trebui să încheie o poliță de asigurare. Polița de asigurare ar trebui să intre în vigoare la data aplicării dispoziției relevante.

               (4)

               În cazul în care, în conformitate cu o practică consacrată din statul membru în cauză, deputații au convenit să plătească asistenților lor locali indemnizații de concediere care depășesc suma minimă prevăzută prin obligațiile legale, aceștia au posibilitatea, pentru a putea efectua cheltuielile relevante, să solicite agentului lor de plată să creeze o rezervă de fonduri din indemnizația de asistență parlamentară și să reporteze aceste fonduri în exercițiile financiare următoare, cu condiția să fie respectate anumite condiții. Ar fi oportun ca dispoziția relevantă din prezenta decizie să se aplice de la 14 iulie 2009,

         ADOPTĂ PREZENTA DECIZIE:
   Articolul 1
   Normele de aplicare a Statutului deputaților în Parlamentul European (2) se modifică după cum urmează:

               1.

               La articolul 22, alineatul (2a) se înlocuiește cu următorul text:
               „(2a)   În cazul în care un deputat se deplasează la unul dintre locurile de desfășurare a activităților Parlamentului într-o săptămână în care nu se desfășoară activități oficiale ale Parlamentului European, rambursarea cheltuielilor auxiliare deplasărilor se efectuează în limita cheltuielilor de deplasare, inclusiv a cheltuielilor de taximetru în limitele prevăzute de Normele privind utilizarea mașinilor de serviciu de către deputații în Parlamentul European, precum și a cheltuielilor de cazare la hotel.”

               2.

               La articolul 24 alineatul (3) se inserează următoarea literă:

                           „(ba)

                           pe baza prezentării documentelor justificative, rambursarea cheltuielilor asociate eliberării vizei și a cheltuielilor conexe.”

               3.

               Articolul 29 se modifică după cum urmează:

                           (a)

                           titlul se înlocuiește cu următorul text:
                           „Asistența acordată deputaților pe durata călătoriilor oficiale”;

                           (b)

                           alineatul (1) se înlocuiește cu următorul text:
                           „(1)   Deputatul care, în timpul unei deplasări oficiale prevăzute la articolul 10 alineatul (1) litera (a) și la articolul 10 alineatele (2) și (2a), se îmbolnăvește grav sau este victima unui accident sau a unor situații neprevăzute care împiedică buna desfășurare a deplasării, are dreptul la asistență oferită de Parlament. Asistența respectivă constă în organizarea repatrierii și acoperirea oricăror cheltuieli aferente. Deputatul sau, după caz, reprezentatul său, poate solicita repatrierea la unul din locurile de desfășurare a activității Parlamentului sau la locul de rezidență.”;

                           (c)

                           alineatul (3) se înlocuiește cu următorul text:
                           „(3)   Parlamentul se achită de obligațiile de asistență prin intermediul unei asigurări. Drepturile deputaților menționate la alineatele (1) și (2) se exercită în condițiile prevăzute în polița de asigurare.”;

                           (d)

                           se inserează următorul alineat:
                           „(4)   Polița de asigurare acoperă, inter alia, cheltuielile aferente următoarelor forme de asistență:

                                       —

                                       asistență în caz de boală gravă, accident sau deces al unui deputat;

                                       —

                                       asistență și întoarcerea anticipată în caz de catastrofă naturală, tulburări majore ale ordinii publice, boală gravă, accident sau deces al unui membru al familiei deputatului;

                                       —

                                       asistență logistică și administrativă în caz de pierdere sau furt al documentelor;

                                       —

                                       asistență în caz de urmărire judiciară a unui deputat;

                                       —

                                       asigurare complementară de viață și de invaliditate (soldul).”

               4.

               La articolul 40 se adaugă următorul alineat:
               „(5)   Cu scopul de a acoperi cheltuielile ocazionate de încetarea unui contract de muncă care nu pot fi rambursate în conformitate cu alineatele (1)-(4), deputații pot solicita agentului lor de plată să creeze o rezervă de fonduri din cuantumul menționat la articolul 33 alineatul (4) și să reporteze aceste fonduri în exercițiile financiare următoare, cu condiția să fie respectate următoarele condiții:

                           (a)

                           deputatul a stabilit, prin intermediul unei documentații scrise adecvate, că în afara structurilor Parlamentului European și fără intervenția deputaților în Parlamentul European există o practică consacrată în sectorul în care se încadrează contractul de muncă, conform căreia angajații beneficiază de indemnizații de concediere care depășesc suma minimă prevăzută prin obligațiile legale;

                           (b)

                           indemnizațiile de concediere care corespund practicii menționate la litera (a) au fost prevăzute în contractul de muncă al asistentului local. Suma convenită nu poate depăși, în niciun caz, salariul lunar oferit în fiecare an de angajare;

                           (c)

                           fondurile înscrise în rezervă sunt declarate pentru fiecare angajat în parte, cu ocazia procedurii de regularizare anuală menționată la articolul 39. Agentul de plată deschide un cont bancar separat pentru aceste fonduri și furnizează anual un extras de cont în vederea regularizării. În fiecare exercițiu financiar, agentul de plată poate înscrie în rezervă doar sume care corespund acelor perioade de angajare care încep odată cu legislatura în curs și iau sfârșit la încheierea exercițiului financiar respectiv sau, atunci când contractul expiră în cursul acelui exercițiu financiar, până la încetarea contractului. Dobânda acumulată de rezerva constituită este declarată cu ocazia procedurii de regularizare anuală. Orice surplus sau orice fonduri neutilizate sunt rambursate Parlamentului o dată pe an și la încheierea contractului de muncă în cauză.”

         Articolul 2
   (1)   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   (2)   Prezenta decizie se aplică din aceeași zi, cu excepția dispozițiilor de la:

               (a)

               articolul 1 punctul 2, care se aplică de la 1 ianuarie 2012;

               (b)

               articolul 1 punctul 4, care se aplică de la 14 iulie 2009.

      (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

      (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).


title: Decizia 2012/326/PESC a Consiliului din 25 iunie 2012 de prelungire a mandatului Reprezentantului Special al Uniunii Europene pentru Caucazul de Sud și criza din Georgia

text:
               26.6.2012

               RO

               Jurnalul Oficial al Uniunii Europene

               L 165/53

         DECIZIA 2012/326/PESC A CONSILIULUI
   din 25 iunie 2012
   de prelungire a mandatului Reprezentantului Special al Uniunii Europene pentru Caucazul de Sud și criza din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 august 2011, Consiliul a adoptat Decizia 2011/518/PESC (1) de numire a domnului Philippe LEFORT în calitate de Reprezentant Special al Uniunii Europene (RSUE) pentru Caucazul de Sud și criza din Georgia. Mandatul RSUE expiră la 30 iunie 2012.

               (2)

               Mandatul RSUE ar trebui prelungit pentru o nouă perioadă de 12 luni.

               (3)

               RSUE își va îndeplini mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Philippe LEFORT în calitate de RSUE pentru Caucazul de Sud și criza din Georgia se prelungește până la 30 iunie 2013. Mandatul RSUE se poate încheia mai devreme, în cazul în care Consiliul decide aceasta, la propunerea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se întemeiază pe obiectivele politicii Uniunii pentru Caucazul de Sud, inclusiv obiectivele definite în concluziile Consiliului European, reunit în sesiune extraordinară la Bruxelles la 1 septembrie 2008, și în concluziile Consiliului din 15 septembrie 2008, precum și în cele din 27 februarie 2012. Aceste obiective includ:

               (a)

               în conformitate cu mecanismele existente, inclusiv Organizația pentru Securitate și Cooperare în Europa (OSCE) și Grupul de la Minsk al acesteia, prevenirea conflictelor în regiune, contribuția la soluționarea pașnică a conflictelor în regiune, inclusiv criza din Georgia și conflictul din Nagorno-Karabah, prin promovarea returnării refugiaților și a persoanelor strămutate în interiorul țării și prin alte mijloace adecvate și sprijinirea punerii în aplicare a unei astfel de soluționări în conformitate cu principiile de drept internațional;

               (b)

               conlucrarea în mod constructiv cu principalii actori interesați în ceea ce privește regiunea;

               (c)

               încurajarea și sprijinirea cooperării sporite dintre Armenia, Azerbaidjan și Georgia și, după caz, țările învecinate acestora;

               (d)

               sporirea eficacității și a vizibilității Uniunii în regiune.

         Articolul 3
   Mandat
   În vederea realizării obiectivelor de politică, mandatul RSUE constă în:

               (a)

               dezvoltarea contactelor cu guvernele, parlamentele, alți actori politici majori, autoritățile judiciare și societatea civilă din regiune;

               (b)

               încurajarea țărilor din regiune să coopereze pe teme regionale de interes comun, cum ar fi amenințările comune la adresa securității, combaterea terorismului, a traficului ilicit și a criminalității organizate;

               (c)

               contribuția la soluționarea pașnică a conflictelor în conformitate cu principiile de drept internațional și facilitarea punerii în aplicare a unei astfel de soluționări în strânsă coordonare cu Organizația Națiunilor Unite, OSCE și Grupul de la Minsk al acesteia;

               (d)

               în ceea ce privește criza din Georgia:

                           (i)

                           acordarea asistenței în vederea pregătirii negocierilor internaționale desfășurate în temeiul punctului 6 din planurile de soluționare din 12 august 2008 („dezbaterile internaționale de la Geneva”) și măsurile de punere în aplicare din 8 septembrie 2008, inclusiv acorduri de securitate și stabilitate în regiune; chestiunea refugiaților și a persoanelor strămutate în interiorul țării, pe baza principiilor recunoscute la nivel internațional, precum și orice alt subiect care întrunește acordul comun al părților;

                           (ii)

                           contribuția la definirea poziției Uniunii și reprezentarea acesteia la nivel de RSUE în cadrul negocierilor menționate la punctul (i); și

                           (iii)

                           facilitarea punerii în aplicare a planurilor de soluționare din 12 august 2008, precum și a măsurilor de punere în aplicare din 8 septembrie 2008;

               (e)

               facilitarea elaborării și punerii în aplicare a unor măsuri de consolidare a încrederii;

               (f)

               acordarea de asistență, după caz, pentru pregătirea contribuțiilor Uniunii la punerea în aplicare a unei eventuale soluționări a conflictului;

               (g)

               intensificarea dialogului Uniunii cu principalii actori interesați în ceea ce privește regiunea;

               (h)

               asistența acordată Uniunii privind dezvoltarea în continuare a unei politici cuprinzătoare cu privire la Caucazul de Sud;

               (i)

               în cadrul activităților prevăzute de prezentul articol, contribuția la punerea în aplicare a politicii Uniunii privind drepturile omului și a orientărilor UE privind drepturile omului, în special în ceea ce privește copiii și femeile din zonele afectate de conflict, mai ales prin monitorizarea și abordarea evoluțiilor în acest sens.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE acționează în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE în perioada 1 iulie 2012-30 iunie 2013 este de 2 000 000 EUR.
   (2)   Cheltuielile finanțate din suma menționată la alineatul (1) sunt eligibile începând cu 1 iulie 2012. Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului RSUE și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile UE sau SEAE pot, de asemenea, să fie repartizați pe lângă RSUE. Membrii personalului internațional contractat trebuie să dețină naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare îndeplinirii și bunei desfășurări a misiunii RSUE, precum și a membrilor personalului RSUE se stabilesc împreună cu partea-gazdă sau părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei acestuia respectă principiile și standardele minime de securitate stabilite prin Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (2).
   Articolul 9
   Accesul la informații și asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii în regiune și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului RSUE și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific misiunii, care să prevadă măsuri de securitate fizice, organizaționale și procedurale specifice misiunii, prin care să se reglementeze gestionarea deplasării personalului în condiții de siguranță către zona de misiune și în interiorul acesteia și gestionarea incidentelor de securitate, precum și un plan de urgență și un plan de evacuare a misiunii;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR și Comisie a unor rapoarte scrise cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului privind executarea mandatului.

         Articolul 11
   Raportare
   RSUE prezintă COPS și ÎR, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea COPS sau a ÎR, RSUE poate prezenta rapoarte Consiliului Afaceri Externe.
   Articolul 12
   Coordonare
   (1)   RSUE contribuie la unitatea, coerența și eficiența acțiunii Uniunii, precum și la garantarea faptului că toate instrumentele Uniunii și acțiunile statelor membre sunt angajate în mod coerent în vederea realizării obiectivelor de politică ale Uniunii. Activitățile RSUE se coordonează cu cele ale Comisiei. RSUE informează periodic misiunile statelor membre și delegațiile Uniunii.
   (2)   Pe teren se menține o strânsă legătură cu șefii delegațiilor Uniunii și cu șefii de misiune ai statelor membre. Aceștia depun toate eforturile pentru a-l sprijini pe RSUE în executarea mandatului. În strânsă cooperare cu șeful delegației Uniunii în Georgia, RSUE furnizează orientări politice locale șefului Misiunii de monitorizare în Georgia a Uniunii Europene (EUMM Georgia). RSUE și comandantul operației civile pentru EUMM Georgia se consultă în funcție de necesități. RSUE stabilește, de asemenea, contacte cu alți actori internaționali și regionali de pe teren.
   Articolul 13
   Reexaminare
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă Consiliului, ÎR și Comisiei, până la sfârșitul lunii decembrie 2012, un raport privind progresele înregistrate și, la sfârșitul mandatului RSUE, un raport cuprinzător privind executarea mandatului.
   Articolul 14
   Intrarea în vigoare
   Prezenta decizie intră în vigoare la data adoptării.

      Adoptată la Luxemburg, 25 iunie 2012.

            Pentru Consiliu

            Președintele

         C. ASHTON

      (1)  JO L 221, 27.8.2011, p. 5.

      (2)  JO L 141, 27.5.2011, p. 17.


title: 2014/298/UE: Decizia Comisiei din 22 mai 2014 privind confirmarea aplicării de către Irlanda a acordurilor de readmisie încheiate între Uniunea Europeană și Regiunea Administrativă Specială Macao din Republica Populară Chineză, Republica Albania, Republica Democratică Socialistă Sri Lanka, Federația Rusă, Republica Muntenegru, Republica Serbia, Bosnia și Herțegovina, fosta Republică iugoslavă a Macedoniei, Republica Moldova, Republica Islamică Pakistan și, respectiv, Georgia

text:
               23.5.2014

               RO

               Jurnalul Oficial al Uniunii Europene

               L 155/22

         DECIZIA COMISIEI
   din 22 mai 2014
   privind confirmarea aplicării de către Irlanda a acordurilor de readmisie încheiate între Uniunea Europeană și Regiunea Administrativă Specială Macao din Republica Populară Chineză, Republica Albania, Republica Democratică Socialistă Sri Lanka, Federația Rusă, Republica Muntenegru, Republica Serbia, Bosnia și Herțegovina, fosta Republică iugoslavă a Macedoniei, Republica Moldova, Republica Islamică Pakistan și, respectiv, Georgia

      (2014/298/UE)

   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 331 alineatul (1),
   întrucât:

               (1)

               Uniunea a încheiat acorduri de readmisie cu Regiunea Administrativă Specială Macao din Republica Populară Chineză prin Decizia 2004/424/CE a Consiliului (1), cu Republica Albania prin Decizia 2005/809/CE a Consiliului (2), cu Republica Democratică Socialistă Sri Lanka prin Decizia 2005/372/CE a Consiliului (3), cu Federația Rusă prin Decizia 2007/341/CE a Consiliului (4), cu Republica Muntenegru prin Decizia 2007/818/CE a Consiliului (5), cu Republica Serbia prin Decizia 2007/819/CE a Consiliului (6), cu Bosnia și Herțegovina prin Decizia 2007/820/CE a Consiliului (7), cu fosta Republică iugoslavă a Macedoniei prin Decizia 2007/817/CE a Consiliului (8), cu Republica Moldova prin Decizia 2007/826/CE a Consiliului (9), cu Republica Islamică Pakistan prin Decizia 2010/649/UE a Consiliului (10) și cu Georgia prin Decizia 2011/118/UE a Consiliului (11).

               (2)

               În conformitate cu articolele 1 și 2 din Protocolul privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, Irlanda nu a participat la adoptarea deciziilor privind încheierea acordurilor de readmisie menționate și, în consecință, nu a avut obligații în temeiul acestor decizii și nu a făcut obiectul aplicării acestora.

               (3)

               În conformitate cu articolul 4 din protocolul menționat, Irlanda a notificat Comisiei, prin scrisoarea din 11 decembrie 2013, dorința sa de a accepta acordurile menționate și de ași asuma obligații în temeiul acestora.

               (4)

               Comisia ar trebui să notifice în scris țărilor terțe în cauză faptul că Irlanda a decis să își asume obligații în temeiul acordurilor menționate,

         ADOPTĂ PREZENTA DECIZIE:
   Articolul 1
   Următoarele acorduri de readmisie încheiate de Uniune se aplică Irlandei, în conformitate cu prezenta decizie:

               (a)

               Acordul cu Regiunea Administrativă Specială Macao din Republica Populară Chineză, încheiat prin Decizia 2004/424/CE;

               (b)

               Acordul cu Republica Albania, încheiat prin Decizia 2005/809/CE;

               (c)

               Acordul cu Republica Democratică Socialistă Sri Lanka, încheiat prin Decizia 2005/372/CE;

               (d)

               Acordul cu Federația Rusă, încheiat prin Decizia 2007/341/CE;

               (e)

               Acordul cu Republica Muntenegru, încheiat prin Decizia 2007/818/CE;

               (f)

               Acordul cu Republica Serbia, încheiat prin Decizia 2007/819/CE;

               (g)

               Acordul cu Bosnia și Herțegovina, încheiat prin Decizia 2007/820/CE;

               (h)

               Acordul cu fosta Republică iugoslavă a Macedoniei, încheiat prin Decizia 2007/817/CE;

               (i)

               Acordul cu Republica Moldova, încheiat prin Decizia 2007/826/CE;

               (j)

               Acordul cu Republica Islamică Pakistan, încheiat prin Decizia 2010/649/UE;

               (k)

               Acordul cu Georgia, încheiat prin Decizia 2011/118/UE.

         Articolul 2
   Comisia notifică fiecărei țări terțe care este parte la unul dintre acordurile menționate la articolul 1 faptul că acordul încheiat cu țara terță respectivă se aplică Irlandei.
   Fiecare acord se aplică Irlandei începând cu prima zi a celei de a doua luni de la primirea notificării de către țara terță respectivă.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 22 mai 2014.

            Pentru Comisie

            Președintele

         José Manuel BARROSO

      (1)  Decizia 2004/424/CE a Consiliului din 21 aprilie 2004 privind încheierea Acordului dintre Comunitatea Europeană și Regiunea Administrativă Specială Macao din Republica Populară Chineză privind readmisia persoanelor aflate în situație de ședere ilegală (JO L 143, 30.4.2004, p. 97).

      (2)  Decizia 2005/809/CE a Consiliului din 7 noiembrie 2005 privind încheierea Acordului dintre Comunitatea Europeană și Republica Albania privind readmisia persoanelor cu ședere ilegală(JO L 304, 23.11.2005, p. 14).

      (3)  Decizia 2005/372/CE a Consiliului din 3 martie 2005 privind încheierea Acordului dintre Comunitatea Europeană și Republica Democratică Socialistă Sri Lanka privind readmisia persoanelor aflate în situație de ședere ilegală (JO L 124, 17.5.2005, p. 41).

      (4)  Decizia 2007/341/CE a Consiliului din 19 aprilie 2007 privind încheierea Acordului dintre Comunitatea Europeană și Federația Rusă privind readmisia (JO L 129, 17.5.2007, p. 38).

      (5)  Decizia 2007/818/CE a Consiliului din 8 noiembrie 2007 privind încheierea Acordului dintre Comunitatea Europeană și Republica Muntenegru privind readmisia persoanelor aflate în situație de ședere ilegală (JO L 334, 19.12.2007, p. 25).

      (6)  Decizia 2007/819/CE a Consiliului din 8 noiembrie 2007 privind încheierea Acordului dintre Comunitatea Europeană și Republica Serbia privind readmisia persoanelor aflate în situație de ședere ilegală (JO L 334, 19.12.2007, p. 45).

      (7)  Decizia 2007/820/CE a Consiliului din 8 noiembrie 2007 privind încheierea Acordului dintre Comunitatea Europeană și Bosnia și Herțegovina privind readmisia persoanelor aflate în situație de ședere ilegală (JO L 334, 19.12.2007, p. 65).

      (8)  Decizia 2007/817/CE a Consiliului din 8 noiembrie 2007 privind încheierea Acordului dintre Comunitatea Europeană și fosta Republică iugoslavă a Macedoniei privind readmisia persoanelor aflate în situație de ședere ilegală (JO L 334, 19.12.2007, p. 1).

      (9)  Decizia 2007/826/CE a Consiliului din 22 noiembrie 2007 privind încheierea Acordului dintre Comunitatea Europeană și Republica Moldova privind readmisia persoanelor aflate în situație de ședere ilegală (JO L 334, 19.12.2007, p. 148).

      (10)  Decizia 2010/649/UE a Consiliului din 7 octombrie 2010 privind încheierea Acordului dintre Comunitatea Europeană și Republica Islamică Pakistan privind readmisia persoanelor aflate în situație de ședere ilegală (JO L 287, 4.11.2010, p. 50).

      (11)  Decizia 2011/118/UE a Consiliului din 18 ianuarie 2011 privind încheierea Acordului dintre Uniunea Europeană și Georgia privind readmisia persoanelor aflate în situație de ședere ilegală (JO L 52, 25.2.2011, p. 45).


title: Decizia (UE) 2016/1860 a Consiliului din 17 octombrie 2016 de numire a doi membri și a unui supleant, propuși de Republica Italiană, în cadrul Comitetului Regiunilor

text:
               20.10.2016

               RO

               Jurnalul Oficial al Uniunii Europene

               L 284/31

         DECIZIA (UE) 2016/1860 A CONSILIULUI
   din 17 octombrie 2016
   de numire a doi membri și a unui supleant, propuși de Republica Italiană, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 16 decembrie 2015, prin Decizia (UE) 2015/2361 a Consiliului (4), domnul Ignazio MARINO a fost înlocuit de domnul Antonio DECARO în calitatea de membru, iar domnul Antonio DECARO a fost înlocuit de domnul Andrea BALLARÈ, în calitatea de membru supleant. La 21 aprilie 2016, prin Decizia (UE) 2016/643 a Consiliului (5), domnul Mauro D'ATTIS a fost numit din nou în cadrul Comitetului Regiunilor pentru a ține seama de noul său mandat. La 12 septembrie 2016, prin Decizia (UE) 2016/1670 a Consiliului (6), domnul Andrea BALLARÈ a fost numit din nou în cadrul Comitetului Regiunilor pentru a ține seama de noul său mandat.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor domnului Mauro D'ATTIS și domnului Antonio DECARO.

               (3)

               Un loc de supleant a devenit vacant ca urmare a numirii domnului Andrea BALLARÈ în calitatea de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membri:

                           —

                           domnul Mauro D'ATTIS, Consigliere del Comune di Brindisi (BR) (schimbare de mandat);

                           —

                           domnul Andrea BALLARÈ, Consigliere del Comune di Novara (NO)

                     și

               (b)

               în calitatea de supleant:

                           —

                           domnul Antonio DECARO, Sindaco del Comune di Bari (BA).

         Articolul 2
   Prezenta decizie intră în vigoare la data adoptării.

      Adoptată la Luxemburg, 17 octombrie 2016.

            Pentru Consiliu

            Președintele

         L. SÓLYMOS

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/2361 a Consiliului din 16 decembrie 2015 de numire a unui membru italian și a unui supleant italian în cadrul Comitetului Regiunilor (JO L 331, 17.12.2015, p. 29).

      (5)  Decizia (UE) 2016/643 a Consiliului din 21 aprilie 2016 de numire a unui membru, propus de Republica Italiană, în cadrul Comitetului Regiunilor (JO L 108, 23.4.2016, p. 35).

      (6)  Decizia (UE) 2016/1670 a Consiliului din 12 septembrie 2016 de numire a unui membru și a doi supleanți, propuși de Republica Italiană, în cadrul Comitetului Regiunilor (JO L 249, 16.9.2016, p. 37).


title: 2012/435/UE: Decizia Consiliului din 24 iulie 2012 privind încheierea Acordului sub formă de schimb de scrisori între Uniunea Europeană și Federația Rusă cu privire la introducerea sau creșterea taxelor la export pentru materii prime

text:
               27.7.2012

               RO

               Jurnalul Oficial al Uniunii Europene

               L 200/2

         DECIZIA CONSILIULUI
   din 24 iulie 2012
   privind încheierea Acordului sub formă de schimb de scrisori între Uniunea Europeană și Federația Rusă cu privire la introducerea sau creșterea taxelor la export pentru materii prime
   (2012/435/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia 2012/108/UE a Consiliului (1), Acordul sub formă de schimb de scrisori între Uniunea Europeană și Federația Rusă cu privire la introducerea sau creșterea taxelor la export pentru materii prime („acordul”) a fost semnat la 16 decembrie 2011, sub rezerva încheierii sale.

               (2)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul sub formă de schimb de scrisori între Uniunea Europeană și Federația Rusă cu privire la introducerea sau creșterea taxelor la export pentru materii prime se aprobă în numele Uniunii (2).
   Articolul 2
   Președintele Consiliului desemnează persoana (persoanele) împuternicită (împuternicite) să procedeze, în numele Uniunii, la notificarea prevăzută în acord, pentru a exprima consimțământul Uniunii de a-și asuma obligații în temeiul acordului (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 24 iulie 2012.

            Pentru Consiliu

            Președintele

         A. D. MAVROYIANNIS

      (1)  JO L 57, 29.2.2012, p. 52.

      (2)  Acordul a fost publicat în JO L 57, 29.2.2012, p. 53, împreună cu decizia de semnare.

      (3)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia reprezentanților guvernelor statelor membre reuniți în Consiliu din 30 noiembrie 2006 de adaptare a Deciziei 96/409/PESC de instituire a unui document de călătorie provizoriu, pentru a lua în considerare aderarea Bulgariei și a României la Uniunea Europeană

text:
Anunţ juridic important

|

42006D0881

Jurnalul Oficial L 363 , 20/12/2006 p. 0422 - 0423

		20061130Decizia reprezentanților guvernelor statelor membre reuniți în Consiliudin 30 noiembrie 2006de adaptare a Deciziei 96/409/PESC de instituire a unui document de călătorie provizoriu, pentru a lua în considerare aderarea Bulgariei și a României la Uniunea Europeană(2006/881/PESC)REPREZENTANȚII GUVERNELOR STATELOR MEMBRE ALE UNIUNII EUROPENE REUNIȚI ÎN CONSILIU,întrucât:este necesar să se aducă anumite adaptări Deciziei 96/409/PESC [1], pentru a lua în considerare aderarea Bulgariei și a României la Uniunea Europeană,DECID:Articolul 1Decizia 96/409/PESC se modifică după cum urmează:(a) la anexa I, după "PRÍLOHA I" se adaugă următorul text:"—;"(b) la anexa I, după "" se adaugă următorul text:",,;"(c) la anexa I, după "" se adaugă următorul text:",,;"(d) la anexa I, după "" se adaugă următorul text:";"(e) la anexa I, după "" se adaugă următorul text:"(1) Фамилия (2) Име (3) Дата на раждане (4) Място на раждане (5) Ръст (6) Гражданство (7) Подпис на титуляра (8) За пътуване до — през (9) Валиден до (10) Дата на издаване (11) Регистрационен номер (12) Подпис на служителя (13) Печат на компетентния орган по издаването;"(f) la anexa III alineatul (3), lista care figurează după cuvintele "după cum urmează" se înlocuiește cu următorul text:"Belgia | = | B | — | [OOOOO] |Bulgaria | = | BG | — | [OOOOO] |Republica Cehă | = | CZ | — | [OOOOO] |Danemarca | = | DK | — | [OOOOO] |Germania | = | D | — | [OOOOO] |Estonia | = | EE | — | [OOOOO] |Grecia | = | GR | — | [OOOOO] |Spania | = | E | — | [OOOOO] |Franța | = | F | — | [OOOOO] |Irlanda | = | IRL | — | [OOOOO] |Italia | = | I | — | [OOOOO] |Cipru | = | CY | — | [OOOOO] |Letonia | = | LV | — | [OOOOO] |Lituania | = | LT | — | [OOOOO] |Luxemburg | = | L | — | [OOOOO] |Ungaria | = | HU | — | [OOOOO] |Malta | = | MT | — | [OOOOO] |Țările de Jos | = | NL | — | [OOOOO] |Austria | = | A | — | [OOOOO] |Polonia | = | PL | — | [OOOOO] |Portugalia | = | P | — | [OOOOO] |România | = | RO | — | [OOOOO] |Slovenia | = | SI | — | [OOOOO] |Slovacia | = | SK | — | [OOOOO] |Finlanda | = | FIN | — | [OOOOO] |Suedia | = | S | — | [OOOOO] |Regatul Unit | = | UK | — | [OOOOO]". |Articolul 2Prezenta decizie intră în vigoare sub rezerva și la data intrării în vigoare a Tratatului privind aderarea Republicii Bulgaria și a României la Uniunea Europeană.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 30 noiembrie 2006.Pentru ConsiliuPreședinteleL. Hyssälä[1] JO L 168, 6.7.1996, p. 4. Decizie astfel cum a fost modificată prin Actul de aderare din 2003 (JO L 236, 23.9.2003, p. 33).--------------------------------------------------